Programul Start-Up Nation, cu un buget de 446 de milioane de euro, a fost republicat în transparență decizională
Ministerul Economiei, Digitalizării, Antreprenoriatului și Turismului, în parteneriat cu Ministerul Investițiilor și Proiectelor Europene și Consiliul Concurenței, anunță vineri republicarea în transparență decizională a proiectului procedurii programului Start-Up Nation România, aflat la cea de-a patra ediție. Programul dispune de un bugetul de aproximativ 446 de milioane de euro, suma fiind finanțată din fonduri externe nerambursabile, prin Programul Educație și Ocupare 2021-2027.